#1: Այս թիվը վկայում է ուժեղ անհատականության և լիդերի հատկության մասին։ Ամբիցիոզ եք, տանել չեք կարողանում, երբ հրամայում են ձեզ։ Նախընտրում եք ղեկավար պաշտոններ զբաղեցնել։ Գործում եք հետևողականորեն, գիտակցված։ Դեպի հարստություն տանող ճանապարհն անցնում է ակտիվ կենսակերպի, մարդկանց կարծիքը լսելու և զիջումների գնալու կարողության միջով։ Խորհուրդ է տրվում զարգացնել հումորի զգացումը, որը կօգնի հաղթահարել մի շարք տհաճ իրավիճակներ։ Այս մարդկանց բնորոշ դրական հատկությունների շարքում կարելի է առանձնացնել նպատակներին հասնելու համառությունը, վստահությունը, հպարտությունն ու կամքի ուժը։ Բացասական հատկություններից են եսակենտրոնությունը, մարդկանց օգտագործելու հատկությունը, պարծենկոտությունը, ալարկոտությունը։ Այս հատկությունները հաճախ խանգարում են ավարտին հասցնել սկսած գործը։